Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL NEKILNOJAMOJO TURTO MOKESČIO IR ŽEMĖS MOKESČIO LENGVATOS JANINOS MONKUTĖS-MARKS MUZIEJUI**

2019 m. spalio 15 d. Nr. SP-232

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Lietuvos Respublikos žemės mokesčio įstatymo 8 straipsnio 3 dalimi ir atsižvelgdama į Kėdainių rajono savivaldybės tarybos 2019 m. birželio 28 d. sprendimą Nr. TS-128 „Dėl Kėdainių rajono savivaldybės mokesčių lengvatų teikimo tvarkos aprašo patvirtinimo“ Kėdainių rajono savivaldybės taryba n u s p r e n d ž i a:

Atleisti viešąją įstaigą Janinos Monkutės-Marks muziejų:

1. Nuo nekilnojamojo turto mokesčio už 2018 metus už pastatą, unikalus Nr. 53/900-0003-01-6, esantį Kėdainiuose, J. Basanavičiaus g. 45;

2. 2019 metais nuo žemės mokesčio už 0,80 ha žemės sklypą, unikalus Nr. 5333-0011-0018/0, esantį Kėdainiuose, J. Basanavičiaus g. 45.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose

Savivaldybės meras

Jolanta Sakavičienė Arūnas Kacevičius Dalius Ramonas Rūta Švedienė

2019-10- 2019-10- 2019-10- 2019-10-

Kėdainių rajono savivaldybės tarybai

**AIŠKINAMASIS RAŠTAS**

**DĖL NEKILNOJAMOJO TURTO MOKESČIO IR ŽEMĖS MOKESČIO LENGVATOS JANINOS MONKUTĖS – MARKS MUZIEJUI**

2019-10-09

Kėdainiai

**Parengto sprendimo projekto tikslai:** Patenkinti prašymą dėl nekilnojamojo turto mokesčio ir žemės mokesčio lengvatos suteikimo.

**Sprendimo projekto esmė**, **rengimo priežastys ir motyvai:** Gautas prašymasiš Janinos Monkutės-Marks muziejaus direktorės atleisti nuo nekilnojamojo turto mokesčio ir žemės mokesčio.

Įstaiga ne pelno siekianti organizacija ir išlaikoma tik šeimos lėšomis. Muziejuje organizuojama įvairios parodos, daugiau tarptautinės, kėdainiečiai ir miesto svečiai supažindinami su pasaulinio garso meno kūriniais. Muziejuje organizuojamos edukacinės veiklos moksleiviams ir suaugusiesiems, vykdomas filantropijos bendradarbiavimas skatinantis savanorystę.

Kėdainių rajono savivaldybės tarybos 2019 m. gegužės 31 d. sprendimu Nr. TS-106 patvirtinta Mokesčių lengvatų svarstymo komisija, teikianti pasiūlymus tarybai dėl nekilnojamojo turto, žemės, žemės nuomos mokesčių ir paveldimo turto sumažinimo ar atleidimo (2019 m. spalio 8 d. Protokolas Nr. 4), apsvarstė gautą prašymą ir siūlo atleisti Janinos Monkutės-Marks muziejų nuo nekilnojamojo turto mokesčio už 2018 metus suma – 262 Eur ir nuo 2019 m. žemės mokesčio suma ‒ 126 Eur.

**Lėšų poreikis (jeigu sprendimui įgyvendinti reikalingos lėšos):** Nėra.

**Laukiami rezultatai:** Į savivaldybės biudžetą nebus gauta 388 Eur pajamų.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  | Į savivaldybės biudžetą nebus gauta 388 Eur pajamų, iš jų:nekilnojamojo turto mokesčio – 262 Eur;žemės mokesčio – 126 Eur. |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Biudžeto ir finansų skyriaus vedėja Jolanta Sakavičienė